Opis posla

**Projekt:** Srednjoškolsko obrazovanje dostupno svim osobama sa invaliditetom- više smjerova i izbora za OSI

**Pozicija:** Ekspert za dizajn i izradu materijala

**Period:** Posao na određeno vrijeme

**Tip ugovora:** Ugovor o djelu

**Supervizor:** Projekt koordinator

**Monitoring:** Predstavnik Udruženja kojeg imenuje predsjednica Udruženja

**O projektu:**

Projekt ”Srednjoškolsko obrazovanje dostupno svim osobama sa invaliditetom- više smjerova i izbora za OSI” se realizuje u projekta „Međusektorska saradnja za najugroženije kategorije – Snaga Hercegovine koji provodi Udruženje LINK Poduzetnički Centar u partnerstvu sa Mrežom za izgradnju mira, a u okviru USAID-ovog projekta Snaga lokalnog/Podrška lokalnim resurnim organizacijama.

 Cilj projekta jekvalitetnije srednjoškolsko obrazovanje dostupno svim osobama sa invaliditetom u Gradu Mostaru/HNK. Kroz ovu inicijativu želimo povezati sve relevantne aktere na lokalnom i kantonalnom nivou koji zagovaraju za kvalitetnije srednjoškolsko obrazovanje dostupno svim osobama sa invaliditetom kroz povećan izbor zanimanja u tehničkim školama za osobe sa invaliditetom na području Hercegovačko – neretvanskog kantona.

**Svrha posla:**

Prvi i najvažniji segment projekta je analiza trenutnog stanja i izrada platforme. Obrazovanje za osobe sa invaliditetom u HNK je u nadležnosti Ministarstva obrazovanja, nauke, kulture i sporta. Srednjoškolsko obrazovanje za učenice i učenike nakon završene osnovne škole nije obavezno. Obzirom da postoje samo dva zanimanja koja se nude osobama sa invaliditetom u Gradu Mostaru, potrebno je istražiti kakve su potrebe u našem kantonu za dalje srednjoškolsko obrazovanje. Nakon provedenog istraživanja potrebno je uraditi Platformu u kojoj će biti definisano srednjoškolsko obrazovanje sa naglaskom na osobe sa invaliditetom. Urađeni dokument/Platforma će biti osnova za zagovaranje, za uvođenje novih zanimanja. Cilj je omogućiti da OSI pored zanimanja Pomoćnik cvjećar i Pomoćnik kuhar/slastičar u narednoj školskoj 2025./2026. godini imaju mogućnost izbora barem jednog novog zanimanja (suvenirničar, izrađivač ključeva, pomoćnik klesara, pomoćnik vrtlara itd....).

Posao analize trenutnog stanja i izrada Platforme potrebno je završiti u roku od 15 dana, i potrebno je da posao bude završen do kraja novembra/2024. Godine. Istraživanjem će se prikupiti osnovni podaci o zanimanjima koja se trenutno nude u srednjim školama, na osnovu koga će se onda izraditi Platforma koja će služiti kao osnova za zagovaranje srednjoškolskog obrazovanja za sve, a sa posebnim akcentom na osobe sa invaliditetom.

Ekspert za ovaj posao treba da dobro izuči domaće i međunarodne zakone vezano za srednjoškolsko obrazovanje, a poseban akcenat je potrebno staviti na poštivanje UN Konvencija gdje se navodi uključenost osoba sa invaliditetom u obrazovne zakone.

**Ključne dužnosti i odgovornosti Eksperta za dizajn i izradu materijala:**

* Usaglašavanje plana rada sa koordinatorom projekta
* Izada materijala (dizajniranje izgleda plakata, brošura, platforme isl.)
* Saradjivati i stalno obavještavati koordinatora projekta o postignutim rezultatima

 **Potrebne kvalifikacije na poziciju:**

* Visokoškolsko obrazovanje
* Odlično poznavanje rada na računaru
* Spremnost i sposobnost za samostalan i timski rad koji njeguje visoke standarde kvalitete, je od ključnog značaja
* Upoznatost s pravima i potrebama osoba s invaliditetom
* Dobre komunikacijske vještine, odnosno izražavanje u pisanoj i verbalnoj formi
* Dobro razvijene druge interpersonalne vještine (aktivno slušanje, upravljanje konfliktima, upravljanje stresom i dr.)
* Odgovornost i posvećenost preuzetim obavezama sa stanovišta kvalitete rada, kao i rad u uslovima vremenskih ograničenja i rad u vrlo kratkim rokovima
* Motiviranost, proaktivnost, organiziranost, pouzdanost i fleksibilnost

**Rok izvršenja usluga:**

Predviđeni datum početka je datum kada obje strane potpišu ugovor o usluzi i trajat će sve do kraja implementacije projekta.

 **Budžet:**

Budžet uključuje putne troškove, smještaj, hranu, vezane poreze I doprinose te sve druge troškove koji mogu nastati tokom implementacije posla. Budžet treba biti podnesen koristeći obrazac za budžet koji je u prilogu tenderske dokumentacije.

**Administrativna pitanja:**

Osobe odgovorne za pojašnjenje opisa posla*:*

Jasminka Rebac – koordinator

Mobile: + 387 61 172 049

E mail: ruzicnjakmostar@gmail.com